Žmonės su negalia yra labai svarbūs darnaus vystymosi tikslų sėkmei!

# Kas yra Darnaus vystymosi darbotvarkė iki 2030 m. ir Darnaus vystymosi tikslai (DVT)?

Darnaus vystymosi darbotvarkę iki 2030 m. visi pasaulio lyderiai priėmė 2015-aisiais. Darbotvarkė iki 2030 m. – tai visuotinis veiksmų planas, skirtas panaikinti skurdą, apsaugoti planetą ir užtikrinti klestėjimą. Jame įtvirtinta 17 Darnaus vystymosi tikslų (DVT), kuriuos visos šalys turi pasiekti iki 2030 m.

DVT yra visuotiniai ir juose pateikta aiški reguliavimo priemonių politikos programa nacionaliniu ir tarptautiniu lygiu. **Juos privalo įgyvendinti visos šalys.**

**Įtrauktis yra Darbotvarkės iki 2030 m. pagrindas, ne tik pasižadant „nė vieno nepalikti nuošalyje“, bet taip pat susitariant „pirmiausia padėti esantiems nepalankiausioje padėtyje“.**

Kad tikslai būtų įgyvendinti, kiekvienas turi atlikti savo vaidmenį:

* vyriausybės,
* pilietinė visuomenė,
* privatusis sektorius,
* neįgaliųjų organizacijos,
* **ir tokie piliečiai kaip mes!**

# Kaip įtraukiami žmonės su negalia?

Darbotvarke iki 2030 m. įsipareigojama įgalinti pažeidžiamiausius žmones įskaitant žmones su negalia. Darbotvarke iki 2030 m. skatinama visuotinė pagarba žmogaus teisėms, lygybei ir nediskriminavimui.

Žmonės su negalia yra **aiškiai** įtraukti šiuose DVT:

**1 tikslas** - Sumažinti skurdą

**4 tikslas** - Kokybiškas išsilavinimas

**8 tikslas** - Deramas darbas ir ekonominis augimas

**10 tikslas** - Sumažinti nelygybę

**11 tikslas** - Darnūs miestai ir bendruomenės

**16 tikslas** - Taika ir teisingumas, stiprios institucijos

**17 tikslas** - Partnerystė įgyvendinant tikslus

Žmonės su negalia taip pat **netiesiogiai** įtraukti šiuose DVT:

**3 tikslas** - Gera sveikata ir gerovė

**5 tikslas** - Lyčių lygybė

**6 tikslas** - Švarus vanduo ir higiena

**7 tikslas** - Prieinama ir švari energija

# Kas yra Europos neįgaliųjų forumas?

Europos neįgaliųjų forumas (EDF) yra skėtinė žmonių su negalia organizacija, ginanti daugiau nei 80-ies milijonų Europiečių su negalia interesus. Esame unikali platforma, kurioje dalyvauja žmonių su negalia organizacijų atstovai iš visos Europos. Mums vadovauja žmonės su negalia ir jų šeimos. Esame stiprus, vieningas žmonių su negalia balsas Europoje.

# Koks yra EDF vaidmuo?

**EDF siekia, kad DVT taptų realybe 80-čiai milijonų europiečių su negalia.**

Savo veikloje daugiausia dėmesio skiriame keturioms pagrindinėms sritims:

1. **padėti** EDF nariams įgyvendinti ir prižiūrėti DVT nacionaliniu lygiu,
2. skatinti DVT politiką dėl neįgaliuosius įtraukiančio vystymosi ES lygmeniu,
3. dalytis informacija su kitomis regioninėmis neįgaliųjų platformomis už ES ribų,
4. propaguoti duomenų suskirstymą pagal negalią.

# Ką jūs galite padaryti?

* (EDF gali jums padėti!)
* Prisijunkite prie savo DVT nacionalinės platformos
* Renkite mokymus apie DVT
* Dalykitės informacija apie DVT
* Sužinokite, kas jūsų vyriausybėje atsakingas už DVT
* Sužinokite, kas jūsų
* vyriausybėje atsakingas už JT neįgaliųjų teisių konvenciją ir raginkite didinti informuotumą apie DVT
* Pareikškite norą prisijungti prie jūsų nacionalinės delegacijos, dalyvaujančios aukšto lygio politiniame forume (susitikime, skirtame stebėti DVT įgyvendinimą)

# DVT duomenys

Konkrečių nuorodų apie neįgaliuosius įtraukimas į Darbotvarkę iki 2030 m. ir į DVT yra labai sveikintinas. Vis dėlto rinkti duomenis apie žmones su negalia dar sudėtinga, kadangi procesas nėra paprastas.

Negalios pobūdžio ir sunkumo skirtumai gali turėti nemažą poveikį duomenų įtraukimui.

**EDF pasisako už tai, kad duomenys būtų suskirstyti pagal negalią naudojant Vašingtono grupės Trumpąjį klausimyną.**

**EDF taip pat rekomenduoja bendradarbiauti su nacionalinėmis statistikos įstaigomis, kad šios įtrauktų su negalia susijusius klausimus į savo nacionalines apklausas.**

Mes norime patikimų ir palyginamų duomenų apie negalią, kad tikrai suprastume konkrečias žmonių su negalia patiriamas kliūtis ir tokiu būdu galėtume nustatyti taikytinus veiksmus bei planuoti jų įgyvendinimą!

# Norite sužinoti daugiau apie Darnaus vystymosi darbotvarkę iki 2030 m. ir apie DVT?

[**Apsilankykite EDF interneto svetainėje**](http://www.edf-feph.org/2030-agenda-sustainable-development-goals)

[**Skaitykite EDF žmogaus teisių ataskaitą apie DVT ir Jungtinių Tautų neįgaliųjų teisių konvencijos (2018) ryšį**](http://www.edf-feph.org/sites/default/files/edf_-_sdgs_human_rights_report_final_accessible_0.pdf)

[**Skaitykite lengvai suprantamą pranešimą apie Europos žmogaus teisių ataskaitą**](http://www.edf-feph.org/sites/default/files/sdgs_report_etr_-_final.docx)

Visais kitais klausimais susisiekite su DVT koordinatore dr. Marion Steff: [marion.steff@edf-feph.org](mailto:marion.steff@edf-feph.org)

European Disability Forum (EDF) 35 Square de Meeûs, 1000 Brussel.